Volksrepubliek China
De Volksrepubliek China () is en Land in Asien. De Hööftstadt is Peking (ingelsch meest Beijing, kantoneessch Baking). 
Dat Land is siet Mao Zedong offiziell kommunistisch, ok wenn dat vandage in de Politik autoritäär un keen Sozialstaat is.
Na offizielle Angaven is dat Land atheistisch, dorüm gifft ok över Religionen keen Statistiken, de man vertroen kann. De verbreedsten Religionen sünd woll de Daoismus, Buddhismus, Islam, dat Christendom.

För de Weertschop belangriekste Steder sünd Schanghai un Hongkong. In’t Middeloller geev dat hie Mongolenherrscher un denn de Ming-Dynastie, in de ok de Seefahrer Zheng He weer. In jane Tiet weer de Seefohrt för China bannig wichtig. Vör Christus weern hie Konfuzius un Lao-Tse, de ok Wirkung in’t China vun uns Tiet hebben. Cixi weer in de Nutiet een vun de Fruen mit de gröttste Macht. Vandage is de Präsident Xi Jinping un de Ministerpräsident Li Keqiang.

De Modersprak vun de meeste Chinesen is Mandarin. Dat gifft keen eenheitlich Chineesch, Lüüd ut’n Süden un ut’n Noorden verstaht de Spraak vun’n annern nich. As Hoochspraak för alle Chinesen warrt dat Mandarin bruukt. Annere Spraken sünd Min, Kantoneesch, Zhuang un vele annere Spraken.

Land
China
Asien